Dette bildet kan bety hvit jul
Det ligger kulde og snø i luften – bokstavelig talt. For luftmassene som bygger seg opp i stratosfæren over Nord-Europa, gir lovnad om at snøen blir liggende i ukene fremover. Det tror statsmeteorolog Geir Ottar Fagerlid, som har tatt en titt på radarbilder av polarvirvelen over Arktis. Virvelen, som ligger i den øverste delen av troposfæren og i stratosfæren, kan gi en pekepinn på været langt frem i tid. – I tiden frem mot jul er dannelsen av de store lavtrykkene lokalisert sør for Norden, i Mellom-Europa og sørover. Det betyr at den kalde lufte blir liggende over Norge, og vi får ikke opp den milde luften fra kontinentet som vi ofte får, sier Fagerlid. Bevegelsene i luftmassene i dagene frem mot jul kan du observere på dette kartet fra værtjenesten Metdesk: Polarvirvelen der oppe bestemmer kort fortalt hva slags luftmasser vi får, og hvor jetstrømmen vil gå. Det avgjør hvor lavtrykkene kommer nede «på bakken». Sjekk været der du bor på Pent.no! – De plassene som har snø nå, ligger derfor godt an for å bevare den snøen frem mot jul. Det gjelder spesielt for Østlandet og områdene nord for Stadt og Dovre, der det ser ut som om det blir kaldt, sier meteorologen.Det kan bety hvit jul over hele landet, i hvert fall nesten. – For Vestlandets del er jeg mer usikker, fordi havet bidrar til å varme opp luftmassene. Men hovedtendensen i tiden frem mot jul er at det blir kald luft, sier Fagerlid. Det tradisjonelle værvarselet viser temperaturer like under null i stort sett hele landet, med et liten fall på gradestokken fra midten av neste uke. Om vinteren er det vindstrømmene høyt oppe i stratosfæren som gir svar om lavtrykk og påfølgende temperaturskifter, men om sommeren er det helt andre ting, sier Kolstad. Da er det temperaturene i havet som gir den beste pekepinnen. Men uansett hvor mye snø vi skulle få til jul, pass på at du ikke feilberegner mengden, slik som denne pappaen:
Snøen som har lagt seg over store deler av Norge den siste uken, har sannsynligvis kommet for å bli.